কলকাতায় প্রতিষ্ঠা পাওয়ার লক্ষ্যে এসেছিলেন ফাতাই। একটা ডার্বি তাঁর সব স্বপ্ন শেষ করে দেয়। সেই ফাতাই এখন কোথায়? তাঁর সঙ্গে যোগাযোগ করে জানা গেল, নাইজেরিয়ায় ফিরে গিয়েছেন তিনি। সেখানকার রোড সেফটি বলে একটি ছোট ক্লাবে খেলেন। ইস্টবেঙ্গলের প্রাক্তন ডিফেন্ডার উগা ওপারা জানালেন, ‘‘রোড সেফটি আপনাদের ওখানকার পুলিশ ক্লাবের মতো।’’ ডার্বি নিয়ে একাধিক প্রশ্ন করা হয়েছিল ফাতাইকে। ব্যস্ততার অজুহাতে সব প্রশ্ন এড়িয়ে যান তিনি।